Look4it Knysna Online Newspaper » Sabido bekom Afrikaanse Satelliettelevisie : Division by zero in /home/look4itm/public_html/knysna/wp-content/plugins/super-socializer/super_socializer.php on line 903
Sabido Investments het pas aangekondig dat hulle ʼn nuwe Afrikaanse televisiekanaal bekom het. ASTV (Afrikaanse Satelliettelevisie) is ʼn opwindende Afrikaanse televisie kanaal vol heerlike verskeidenheid, en is reeds sedert Oktober 2013 te sien op kanaal 151 op die OpenView HD Digitale Satelliettelevisie-platform.
ASTV se unieke verskeidenheid programme is meestal gemik op die Afrikaanse gemeenskap, en bied ʼn opwindende uitbreiding van die reeds omvattende verskeidenheid kanale op OpenView HD. ASTV spog met ʼn verskeidenheid programme wat geskik is vir die hele gesin. Kykers kan uitsien na programme wat die Afrikaanse kultuur en leefstyl omarm, en wissel van musiekprogramme tot kosprogramme.
Kykers kan onder meer uitsien na In Die Kollig, ʼn leefstylprogram aangebied deur die bekende aktrise Sarahann Doherty. In hierdie program sal kykers ʼn kykie kry in die lewe van bekendes, en kan saamreis na mooi tuine, bekendes se huise en ander interessante en mooi plekke.Hengelaars kan uitsien na Vaskap, een van die grootste en gewildste hengelprogramme in S.A. Die program fokus veral op varswaterhengel in en om Suid-Afrika. (Vir volledige programinligting, sien ons programgids).
ASTV se besturende direkteur, Jaco Ferreira, sê die kanaal sien uit daarna om ʼn groter gehoor te bereik deur die vennootskap met OpenView HD. “Die Afrikaanse mark het ons kanaal se inhoud tot dusver baie goed ontvang, juis omdat dit alledaagse aspekte van ons kultuur,waarmee mense hulself kan vereenselwig, aanspreek. Ons sien daarna uit om aan ons groeiende gehoor hierdie nuwe platform te bied.”
ASTV is een van 18 OpenView HD-kanale, wat ʼn interessante verskeidenheid kykstof bied aan kykers: van vermaak, kultuur en leefstyl, tot kinder- en opvoedkundige programme.
OpenView HD, wat in Oktober 2014 bekend gestel is, is Suid-Afrika se eerste gratis-op-die-lug digitale sateliettelevisie-platform, ‘n sustermaatskappy van e.tv. en ʼn afdeling van Sabido Investments (Pty) Ltd. Met OpenView HD betaal jy slegs eenmalig vir ʼn satellietskottel, dekodeerder en installasie, en dan kyk jy gratis vir die res van jou lewe – daar is geen maandelikse fooie betaalbaar nie.
Die Hoof Uitvoerende Amptenaar van PlatcoDigital, Maxwell Nonge, het ASTV in die Sabido-familie verwelkom. “Ons wil soveel moontlik gehore bereik met programinhoud wat die ryke verskeidenheid van hierdie kleurvolle land reflekteer. Ons is vol vertroue dat hierdie stap vir ons nog meer geleenthede vir groei sal meebring.”
Volg ASTV hier:
OpenView HD is e.tv. se gratis digitale satellietplatform. Dit sorg vir ʼn heel nuwe wêreld as dit kom by vermaak – 18 nuwe TV-kanale van digitale gehalte sorg vir kristalhelder TV-dekking, maak nie saak waar in Suid-Afrika jy woon nie.OpenView HD-dekodeerders is beskikbaar by handelaars landswyd. Nog meer vermaak en meer kanale sal mettertyd bygevoeg word vir kykers se genot – sonder dat jy ooit in jou lewe weer ʼn sent meer hoef te betaal.